Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
21 ม.ค. 2559

สรุปภาวะตลาดเช้า
SET Index ปรับลดลง 1.17 จุด (-0.09%) ปิดภาคเช้าที่ 1,247.81 จุด ด้วยมูลค่าการซื้อขาย 19,887.00 ลบ. 
Most Positive Impact: AOT (+0.90 จุด) PTT (+0.90 จุด) KBANK (+0.50 จุด)
Most Negative Impact: ADVANC (-0.78 จุด) BTS (-0.50 จุด) BIGC (-0.26 จุด)
 
แนวโน้มตลาดบ่าย  
“การฟื้นตัวของตลาดยังไม่เสถียร แนะเพิ่มความระมัดระวัง” 
 
สถานการณ์การฟื้นตัวของตลาดภูมิภาคยังไม่เสถียรมากนัก สังเกตได้จากตลาดในภูมิภาคที่เปิดตลาดมาปรับเพิ่มเล็กน้อย แต่สุดท้ายก็โดนแรงขายกดดัชนีลงมา เช่น Nikkei ของญี่ปุ่นที่ติดลบกว่า 2% หรือ เกาหลี ที่พลิกกลับมาติดลบราว 0.3%
ในส่วนของ SET index เองก็เคลื่อนไหวในแนวเดียวกับภูมิภาคเช่นกัน โดยเปิดตลาดมาบวกถึง 12 จุด แต่ก็โดนแรงขายทำกำไรในกลุ่มที่แข็งแกร่งในช่วง 2-3 วันที่ผ่านมา เช่นกลุ่มสื่อสารอย่าง ADVANC หรือกลุ่มหุ้นขนาดกลาง-เล็ก โดยเฉพาะกลุ่มการเงิน เช่น GL เป็นต้น
มองปัจจุบันตลาดกำลังอยู่ในช่วงการขายทำกำไรของกลุ่มที่ปรับตัวเพิ่มขึ้นมาในช่วงก่อนหน้า ซึ่งน่าจะกดดันดัชนีในระยะสั้นต่อไป และมิโอกาสที่จะลงไปทดสอบแนวรับที่ 1,240 จุดของเราได้ ซึ่งมองว่าเอาอยู่ แต่ถ้าหากแรงขายมากเกินคาดอาจมีการทดสอบแนวรับสำคัญที่ 1,230 จุดต่อไป
กลยุทธ์การลงทุนในช่วงนี้ แนะนำให้เพิ่มความระมัดระวังมากขึ้น เนื่องจากตลาดอยู่ในช่วงการถูกขายทำกำไร เราจึงแนะนำให้นักลงทุนทยอยขายทำกำไรบ้างในกลุ่มที่เราเคยแนะนำไปก่อนหน้า และรอการทดสอบแนวรับที่ 1,240 และ 1,230 จุด เป็นโอกาสในการเข้าสะสมอีกครั้ง 
 
ประเด็นจับตา/ติดตาม :  
สหรัฐ : วันนี้ จำนวนผู้ขอรับสวัสดิการว่างงานครั้งแรกรายสัปดาห์, 22 ม.ค. 59 ดัชนี PMI ภาคการผลิตเบื้องต้นเดือน ม.ค. และ ดัชนีกิจกรรมการผลิตทั่วประเทศเดือน ธ.ค. จากเฟดชิคาโก
ยุโรป : วันที่ 21 ม.ค.2559 การประชุมธนาคารกลางยุโรป 
หุ้นแนะนำ : KCE MCS MTLS 
หุ้นเก็งกำไรระยะสั้น : –
 
Investment Theme:  
1. หุ้น High Dividend Yield และ High Upside SPALI SC LH MCS 
2. หุ้นที่ได้ประโยชน์จากเงินบาทอ่อนค่า และ EPS Growth ปี 2559 เติบโตเด่น SVI KCE 
3. หุ้นที่ได้ประโยชน์จากน้ำมันขาลง BA TOP IRPC SPRC 
4. เก็งผลประกอบการ 4Q58 เด่น TPCH KAMART MTLS GL